Կիրառելով պանրի արտադրության զանազան տեխնոլոգիական սխեմաներ` մենք հնարավորություն ունենք ստանալու օրգանոլեպտիկ ցուցանիշներով և քիմիական բաղադրությամբ տարատեսակ պանիրներ: Պանրի արտադրության տեխնոլոգիան կազմված է հետևյալ փուլերից` կաթի ընդունում, կեղտամաքրում, նորմալացում, պաստերացում, պաղեցում, մերանի ավելացում, շրդանաֆերմենտի ավելացում, մակարդվածքի ստացում, մակարդվածքի կտրատում, շիճուկի մասնակի հեռացում, երկրորդ տաքացում, հատիկադրում, պանրազանգվածի ձևավորում, պանրի աղում աղաջրում, պանրի փաթեթավորում, պանրի հասունացում, իրացում: